(1)(2)(3)(4)(5)(6)(7)(8)(9)(10)(11)

Atlantska biogeografska regija iz člena 1(c)(iii) Direktive 92/43/EGS obsega celotno ozemlje Irske, Nizozemske in Združenega kraljestva ter dele Belgije, Danske, Francije, Nemčije, Portugalske in Španije, kakor je določeno v biogeografski karti, ki jo je 23. oktobra 2000 odobril Odbor za habitate, ustanovljen v skladu s členom 20 Direktive.Za navedeno regijo so zadevne države članice sezname območij, predlaganih kot območja, pomembna za Skupnost v smislu člena 1 Direktive 92/43/EGS, Komisiji sporočile med marcem 2002 in julijem 2004, v skladu s členom 4(1) Direktive.Sezname predlaganih območij so spremljale informacije o vsakem območju, dostavljene v obliki, določeni v Odločbi Komisije 97/266/ES z dne 18. decembra 1996 o obliki informacij za predlagana območja Natura 2000 (2).Te informacije vključujejo najnovejšo in dokončno karto območja, ki jo je posredovala zadevna država članica, ime območja, lokacijo in obseg ter podatke, zbrane z uporabo meril iz Priloge III k Direktivi 92/43/EGS.Na podlagi osnutka seznama, ki ga v dogovoru s posamezno zadevno državo članico pripravi Komisija in ki določa tudi območja s prednostnimi naravnimi habitatnimi tipi ali prednostnimi vrstami, je treba sprejeti seznam območij, izbranih kot območja, pomembna za Skupnost.Poznavanje obstoja in razširjenosti naravnih habitatnih tipov in vrst se nenehno dopolnjuje na podlagi spremljanja stanja v skladu s členom 11 Direktive 92/43/EGS. Vrednotenje in izbira območij na ravni Skupnosti sta bila zato opravljena z uporabo najboljših informacij, ki so trenutno na voljo.Glede na zaključen primer iz sodne prakse Sodišča Evropskih skupnosti, v skladu s katerim je treba „pripraviti osnutek seznama območij, pomembnih za Skupnost, ki lahko omogoči vzpostavitev usklajenega evropskega omrežja posebnih ohranitvenih območij, mora imeti Komisija na voljo izčrpen seznam območij z ekološkim interesom na nacionalni ravni, ki je pomemben z vidika cilja direktive ohranitve naravnih habitatov in prosto živečih živalskih in rastlinskih vrst. (…) Poleg tega je samo na ta način mogoče uresničiti cilj iz prvega pododstavka člena 3(1) direktive, in sicer vzdrževati ali obnoviti ugodno stanje ohranjenosti zadevnih naravnih habitatnih tipov in habitatov teh vrst na njihovem naravnem območju razširjenosti, ki se lahko nahajajo preko ene ali več meja znotraj Skupnosti.“ (3).Na podlagi razpoložljivih informacij in glede na skupne ocene, opravljene v okviru biogeografskih seminarjev, ki jih je pripravil Evropski tematski center za varstvo narave in biološko raznovrstnost, ter na podlagi dvostranskih srečanj z državami članicami, nekatere države članice niso predlagale dovolj območij za izpolnitev zahtev iz Direktive 92/43/EGS za nekatere habitatne tipe in vrste. Zato za vrste in habitatne tipe, naštete v Prilogi 2 k tej odločbi, ni mogoče sklepati, da je omrežje popolno. Vendar Komisija meni, ob upoštevanju zamude pri prejemanju informacij in doseganju dogovora z državami članicami, da je ustrezno sprejeti začetni seznam območij, ki ga bo treba prilagoditi v skladu z določbami člena 4 Direktive 92/43/EGS, za habitatne tipe in vrste, naštete v Prilogi 2 k tej odločbi, za katerega navedene države niso predlagale dovolj območij v skladu z zahtevami iz Direktive 92/43/EGS.Ker je poznavanje obstoja in razširjenosti naravnih habitatnih tipov iz Priloge I in vrst iz Priloge II k navedeni direktivi, ki se pojavljajo tako v morskih ozemeljskih vodah kakor tudi v morskih vodah pod nacionalno pristojnostjo onkraj ozemeljskih voda, še vedno nepopolno, ni mogoče sklepati, da je zanje omrežje popolno ali nepopolno. Zadevne vrste in habitatni tipi so našteti v Prilogi 3 k tej odločbi. Komisija posledično meni, da bo začetni seznam po potrebi prilagojen za različne habitatne tipe in vrste, naštete v Prilogi 3 k tej odločbi, v skladu z določbami člena 4 Direktive 92/43/EGS.Priloga 3 k tej odločbi našteva tudi druge habitatne tipe iz Priloge I in vrste iz Priloge II navedene direktive, ki se znanstveno proučujejo.Ukrepi, predvideni v tej odločbi, so v skladu z mnenjem Odbora za habitate –